ওয়াকিটকি
ওয়াকি-টকি হাতে-ব্যবহার্য দ্বিমুখী বেতার গ্রাহক/প্রেরণ যন্ত্র। এটি দ্বিতীয় বিশ্বযুদ্ধের সময় উন্নয়ন করা হয়েছিল। ১৯৩৪ এবং ১৯৪১ সালের মধ্যবর্তী সময়ে বেতার প্রকৌশলী আলফ্রেড জে. গ্রোস পূর্ববর্তী ওয়াকি-টকির প্রাথমিক প্রযুক্তি নিয়ে কাজ করেছিলেন। হেনরিক ম্যাগনাস্কির নেতৃত্বে ডোনাল্ড এল. হিংস এবং মোটোরোলার প্রকৌশলী দল কর্তৃক যুদ্ধের সময় এটির উন্নয়ন করা হয়েছিল। সাধারণত বর্তমানে ওয়াকি-টকির আকার ফোনের মত এবং এতে "পুশ টু টক" বোতাম আছে। ওয়াকি-টকি বিভিন্ন কারণে সেনাবাহিনীতে, অ্যামেচার রেডিও এবং ব্যক্তিগত ব্যবহারের জন্য ব্যবহৃত হয়।